Kettaheide

**Kettaheide** on kergejõustiku ala, milles võisteldakse lapiku kettakujulise heitevahendi kauguse peale heitmises.

## Ajalugu
Kettaheide kui iseseisev spordiala kasvas välja antiikolümpiamängudel kavas olnud viievõistlusest. Tol ajal oli ketas valmistatud lihvitud kivist ja hiljem pronksist valatud. Ketas kaalus 1,35–4,8 kg. Olümpias hoiti võistluste tarvis kolme ketast. Heideti eriliselt kettaheiteväljakult. Ka heitepaigad olid erinevad, kas ring läbimõõduga 2,5 või 2,74 m või ruut küljega 2,5 m. 500. ja 480. aastat e.Kr. olevat Phayllos heitnud ketast 28,17 m. Seda tulemust on raske hinnata, sest ketta kaal pole teada. Kettaheide andis ainet paljudele antiikkunstnikele (Myroni "Kettaheitja" (*Diskobolos*)).

Esimestel kaasaegsetel olümpiamängudel Ateenas 1896. aastal kasutati heitepaigana ringi läbimõõduga 2,2 m. Kaks korda on olümpiamängudel kavas olnud ka kettaheide antiikstiilis, mille puhul heideti paigalt 15 cm kõrguselt aluselt mõõtudega 70x80 cm. Selles stiilis võitis 1906 vaheolümpia Verner Järvinen, Soome kuulsama odaviskaja Matti Järvineni vend.

## Kettaheitest
Ketas on kas puust, plastikust, klaaskiust, süsinikkiust või mõnest muust siledast materjalist, mille ümber on ümar metallserv. Ketta mõlema poole keskel on metallist osa. Ketta kaal on meestel mitte üle 2 kg ja naistel mitte üle 1 kg. Ketta välismõõt peab olema 21,9–22,1 cm ja naistel 18,0–18,2 cm.

Kettaheite sektori laius on ligi 35 kraadi. Kettaheite ring on turvalisust silmas pidades ümbritsetud võrguga, mis peab ebaõnnestunud katse puhul, kui ketas on sektorist väljumas, ketta peatama. Ketta kiirus heitel on kuni 25 meetrit sekundis. Kettaheite ringi sisemõõt peab olema 2,50 m, see on süvistatud betoonalusesse 20 millimeetri võrra.

Heite sooritamisel liigutakse viskeringis tagant ettepoole, tehes samal ajal poolteise ringist pööret. Ketas heidetakse viskekäe nimetissõrmelt või keskmiselt sõrmelt. Lennu ajal pöörleb ketas ülalt vaadates päripäeva paremakäelise viskaja puhul. Lisaks maksimaalse hoo saavutamisele määrab ketta heitekauguse ka lennu trajektoor ning ketta aerodünaamiline käitumine. Kiiremini pöörlev ketas annab suurema güroskoopilise stabiilsuse. Üldjuhul saavutavad mõõdukas vastutuules tehtud heited suurima kauguse. Kettaheite tehnikat on üsna raske omandada ja selle lihvimiseks on vaja rohkelt kogemusi, paljud tippheitjad 30–aastased või vanemad.

## Kettaheide Eestis
*Eesti rekord meeste hulgas kuulub Gerd Kanterile – 73.38 (Helsingborg, 4. september 2006)
*Eesti rekord naiste hulgas kuulub Elju Kubile – 65.00 (Tallinn, 26. august 1987)

Eesti tuntumaid kettaheitjaid:
*Aleksander Tammert (02.02.1973) – isiklik rekord on 15. aprillil 2006 Dentonis heidetud 70,82 m, 11-kordne Eesti meister.
*Märt Israel (23.09.1983) – isiklik rekord on 12. mail 2011 Chula Vistas heidetud 66,98 m.
*Margus Hunt (14.07.1987) – püstitas 2004. aastal (1,5 kg kettaga) noorte maailmarekordi 69.50 ja 2006. aastal (1,75 kg kettaga) juunioride maailmarekordi 67.32.
*Helgi Parts (15.09.1937) – aastatel 1962–1978 parandas Eesti rekordit 21 korda, tuli 17 korral Eesti meistriks.
*Eha Rünne (25.05.1963) – isiklik rekord on 13. juulil 1988 Pärnus heidetud 63,18 m, tuli 22 korral Eesti meistriks.

## Eesti edetabel

Eesti 10 parimat kettaheitjat. *Seisuga 10. aprill 2025*.

### Mehed

### Naised

Märkus: Anne Salak-Horina heitis 1986. aastal Tallinnas 66.42, kuid seda pole  Eesti rekordiks arvestatud, kuna sportlane võistles 1982. aastast Moskva AKSK ridades.

## Maailmarekordi areng
(seisuga 14. aprill 2025)

### Mehed

### Naised

## [[Olümpiamängud]]e medalivõitjad
### Mehed

### Naised

## [[Kergejõustiku maailmameistrivõistlused|Maailmameistrivõistluste]] medalivõitjad

### Mehed

### Naised

## [[Euroopa meistrivõistlused kergejõustikus|Euroopa meistrivõistluste]] medalivõitjad
 	
### Mehed

### Naised

## Vaata ka
*ERGO maailmamängud
*Kettaheite Eesti meistrivõistluste medalivõitjad

## Viited

## Välislingid
* Meeste kettaheite kõigi aegade edetabel seisuga 14.04.2025.
* Naiste kettaheite kõigi aegade edetabel seisuga 14.04.2025.
* Meeste kettaheite edetabelid: 2001 - 2002 – 2003 – 2004 – 2005 – 2006 – 2007 – 2008 – 2009 - 2010 - 2011 -2012 - 2013 - 2014 -2015 - 2016 - 2017 -2018 - 2019 - 2020 -2021 - 2022 - 2023 -2024
* Naiste kettaheite edetabelid: 2001 - 2002 – 2003 – 2004 – 2005 – 2006 – 2007 – 2008 – 2009 - 2010 - 2011 - 2012 - 2013 - 2014 - 2015 - 2016 - 2017 - 2018 - 2019 - 2020 - 2021 - 2022 - 2023 - 2024